laion/Wikipedia-Exotic huggingface dataset:
יהודה פרוס

יהודה פּרוס (5 בינואר 1890 - 16 באוגוסט 1965) היה מאנשי העלייה השנייה ומראשוני ארגון השומר. שמר במושבות הגליל, חדרה ומושבות יהודה והיה עסקן ציבור ופעיל ביטחוני בראשון לציון. יהודה פרוס נולד ב-1890 באודסה שברוסיה בשם יהודה פרוסקורוב לאהרון ונחמה פרוסקורוב. ב-1905 נחשף ל"קול קורא" שפרסם יוסף ויתקין שקרא ליהודים בגולה לעלות ארצה. פרוס התלהב מהאגרת וב-1908 עלה ארצה במסגרת העלייה השנייה. פרוס עלה לגליל וב-1909 הצטרף לארגון השומר והיה בין ראשוני השומרים שהתקבלו לעבודת שמירה במושבה סג'רה (בין השאר יחד עם מנדל פורטוגלי ודב שוייגר). בהמשך עבר פרוס לשמור ביבנאל. לפני מלחמת העולם הראשונה עבר לשמור בחדרה ובהמשך שמר במושבות הדרום. ב-1913 היה שותף להקמת מושב אנשי "השומר", תל עדשים. ב-1914 התיישב בראשון לציון והחל לשמור במושבה ובבאר יעקב. ב-1917, לאחר חשיפת ארגון ניל"י, החלו הטורקים לחפש ולאסור את אנשי "השומר" ופרוס שחשש לענישת בני משפחתו אם יסתתר הסגיר את עצמו לשלטונות. תחילה ישב בכלא ברמלה, אחר כך בירושלים בהמשך הועבר לבית כלא בדמשק ובסופו של דבר נכלא בבית סוהר טורקי ליד העיר ארזורום בטורקיה. בדמשק ובטורקיה נכלא עם עוד מספר מאנשי "השומר" וחברי ניל"י. לאחר כשהה בכלא הצליח פרוס לברוח ונדד לטביליסי שם פגש בחבר "השומר" צבי ניסנוב שהוגלה לטורקיה בגלל פעילותו הביטחונית. השניים עברו לאודסה וב-1918, עם סיום המלחמה, הגיעו לאיסטנבול משם הפליגה ספינה צרפתית שהחזירה שבויים וגולים לארץ ישראל. עם חזרתו מהשבי החל פרוס לעסוק בחקלאות. ב-1923 נסע לעבוד במלבורן שבאוסטרליה משם חזר ב-1933 והמשיך לעסוק החקלאות בראשון לציון וכן מילא שורה של תפקידים ציבוריים כשבין השאר שימש כיו"ר הוועד החקלאי בראשון לציון, חבר הוועד המקומי של "כופר היישוב", חבר במועצת המקומית של ראשון לציון וחבר במועצת "המשמר האזרחי" בתחילת 1915 נישא פרוס, בראשון לציון, לזהבה טופורובסקי (ילידת 1896), בתו של אחד מייסדי המושבה יצחק ליב טופורובסקי. זהבה עסקה בניהול גן ילדים בראשון לציון. פרוס נפטר ב-1965, לאחר מחלה קשה, והובא למנוחות בחלקת השומר בבית העלמין של כפר גלעדי. זהבה נפטרה ב-1968 ונקברה לצידו. לאחר פטירתו הקימה רעייתו זהבה קרן מלגות להנצחת שמו של בעלה עבור תלמידי בית הספר התיכון החקלאי פרדס חנה. ספר השומר - דברי חברים - "יהודה פרוס: שמירת עדרים בגליל", הוצאת דביר ומשרד הביטחון - ההוצאה לאור, 1957, עמודים 130–131 ספר השומר - דברי חברים - "זהבה פרוס: אשתו של אסיר", הוצאת דביר ומשרד הביטחון - ההוצאה לאור, 1957, עמודים 212–213 יהודה פרוס, באתר "אלבום המשפחות - ראשון לציון" מרדכי רוז'נסקי, יהודה פרוס ז"ל, הַבֹּקֶר, 22 באוגוסט 1965 הועד החקלאי החדש בראשון לציון, הַבֹּקֶר, 25 בנובמבר 1946 הבחירות בראשון - תוצאות מניין הקולות, הַבֹּקֶר, 28 בדצמבר 1938 המשמר האזרחי בראשון לציון, הַבֹּקֶר, 4 במאי 1939 דוד תדהר (עורך), "יצחק ליב טופורובסקי", באנציקלופדיה לחלוצי הישוב ובוניו, כרך ד (1950), עמ' 1634 יהודה פרוס נפטר, על המשמר, 17 באוגוסט 1965 יהודה פרוס מת, דבר, 17 באוגוסט 1965 מת יהודה פרוס, קול העם, 17 באוגוסט 1965 מת יהודה פרוס, מעריב, 18 באוגוסט 1965
Holy Fvck

Holy Fvck הוא אלבום האולפן השמיני של הזמרת-יוצרת האמריקאית דמי לובאטו. האלבום יצא לאור ב-19 באוגוסט 2022, על ידי חברת התקליטים איילנד רקורדס. הסינגל המוביל של האלבום "Skin of My Teeth" יצא לאור ב-10 ביוני 2022. לתמיכה באלבום, לובאטו תצא לסיבוב ההופעות "Holy Fvck Tour", שאמור להתחיל ב-13 באוגוסט 2022. אלבום זה הוא חזרתה של לובאטו לסגנון מוזיקת הרוק שהופיע באלבומי האולפן הראשונים שלה Don't Forget ‏(2008) ו-Here We Go Again ‏(2009). מידע על האלבום Holy Fvck באתר MusicBrainz מידע על האלבום Holy Fvck באתר AllMusic האלבום Holy Fvck באתר Discogs האלבום Holy Fvck באתר אפל מיוזיק האלבום Holy Fvck באתר Last.fm Beaumont, Mark (19 באוגוסט 2022). "Demi Lovato review, Holy Fvck: A hard rock, horny rebirth album". The Independent. נבדק ב-19 באוגוסט 2022. Demi Lovato has long sung about rebirth. On Holy Fvck, she enacts it by jettisoning the pop-R&B palette that has defined her records for a decade. {{cite news}}: (עזרה) Maddick, Emily. "7 things we learnt from Demi Lovato's new album, Holy Fvck". Glamour Magazine. נבדק ב-19 באוגוסט 2022. {{cite web}}: (עזרה) "HOLY FVCK 🩸 8/19". נבדק ב-6 ביוני 2022 – via Twitter. {{cite web}}: (עזרה) Mendez, Michele (27 במאי 2022). "Demi's Pop-Punk Era Is Here by the "Skin of My Teeth"". Elite Daily. נבדק ב-27 במאי 2022. {{cite web}}: (עזרה) Aniftos, Rania (23 במאי 2022). "Demi Lovato Reveals Lead Single of Upcoming Album". Billboard (באנגלית אמריקאית). נבדק ב-25 במאי 2022. {{cite journal}}: (עזרה) Kaufman, Gil; Kaufman, Gil (7 ביוני 2022). "Demi Lovato Announces Dates for 'Holy Fvck' Fall 2022 Tour". Billboard (באנגלית אמריקאית). נבדק ב-8 ביוני 2022. {{cite journal}}: (עזרה) "Demi Lovato | Holy Fvck". Holy Fvck the Album. נבדק ב-14 ביולי 2022. {{cite web}}: (עזרה) Scratch to get three crosses, then select "solve" to edit a track title and access the full track listing. "HOLY FVCK". Apple Music. New Zealand. ארכיון מ-9 ביוני 2022. נבדק ב-9 ביוני 2022. {{cite web}}: (עזרה) Release formats for Holy Fvck on June 6, 2022: "Holy Fvck Standard CD". Demi Lovato Official Store. ארכיון מ-18 באוגוסט 2022. נבדק ב-18 באוגוסט 2022. {{cite web}}: (עזרה) "Holy Fvck Digital Album". Demi Lovato Official Store. ארכיון מ-15 באוגוסט 2022. נבדק ב-18 באוגוסט 2022. {{cite web}}: (עזרה) "Holy Fvck by Demi Lovato". Apple Music (US). נבדק ב-18 באוגוסט 2022. {{cite web}}: (עזרה) "Holy Fvck Standard Vinyl". Demi Lovato Official Store. ארכיון מ-18 באוגוסט 2022. נבדק ב-18 באוגוסט 2022. {{cite web}}: (עזרה) "Holy Fvck Standard Cassette". Demi Lovato Official Store. ארכיון מ-18 באוגוסט 2022. נבדק ב-18 באוגוסט 2022. {{cite web}}: (עזרה)
מריון דיקס סאליבן

מריון דיקס סאליבן (באנגלית: Marion Dix Sullivan; 16 באפריל 1802 – 17 ביולי 1860) הייתה פזמונאית ומלחינה אמריקאית. נכללת בשורת מלחינות אמריקאיות מהגל הראשון לצד אוגוסטה בראון. סאליבן נולדה בבוסקוון שבניו המפשייר. היא בתם של טימותי דיקס ואביגיל וילקינס ואחותו של מושל ניו יורק ה-24 ג'ון אדמס דיקס. בשנת 1825 נישאה לג'ון ויטינג סאליבן, ובמרוצת השנים נולד להם בן אחד, ג'ון הנרי, שמת בטביעה ב-1858. מעט ידוע על שורשיה המשפחתיים. היא היא נחשבת לאישה האמריקאית הראשונה שכתבה שיר ("The Blue Juniata", 1844) שהתפרסם בקנה-מידה עצום וזכה לגרסאות כיסוי רבות.‏ "The Blue Juniata" שימש כבסיס לכמה מהלחנים של צ'ארלס גרוב וג'. אדגר גולד. השיר הוקלט בשנת 1937 על ידי רוי רוג'רס וסונס אוף דה פיונרס. The Blue Juniata (1844) Marion Day‏ (1844) Jessee Cook, the Lily of the Wood ‏(1844) Oh! Boatman, Row Me O'er the Stream ‏(1846) Cold Blew the Night Wing : The Wanderer ‏(1846) The Cold Has Bound the Joyous Stream ‏(1846) The Evening Bugle ‏(1847) The Field of Monterey ‏(1848) Mary Lindsey ‏(1848) The Strawberry Girl ‏(1850) We Cross the Prairies of Old ‏(1854) The Kansas Home ‏(1854) Juniata Ballads, compilation ‏(1855) Bible Songs, compilation ‏(1856) Bright Alfarata ‏(1871?) Lightly On Evening Hymn to the Savior מריון דיקס סאליבן, באתר MusicBrainz (באנגלית) ביוגרפיה יוטיוב, Early Sons Of The Pioneers - Blue Juniata (1937)., ‏13 באפריל 2013 McCaskey,John Piersol (1888), Franklin Square Song Collection: Two Hundred Favorite Songs, Volume 5, נבדק ב-27 ביוני 2014 {{citation}}: (עזרה) Burials and inscriptions in the Walnut Street Cemetery of Brookline, Brookline Historical Society, Brookline, Mass., 1920, נבדק ב-27 ביוני 2014 {{citation}}: (עזרה) Sadie, Julie Anne; Samuel, Rhian (1994). The Norton/Grove dictionary of women composers. ISBN 9780393034875. נבדק ב-12 בנובמבר 2010. {{cite book}}: (עזרה) Pendle, Karin (1991). Women & music: a history. André, Naomi (2001). "Sullivan, Marion Dix". Grove Music Online – via Oxford Music Online. Sullivan, Marion Dix, נבדק ב-27 ביוני 2014 {{citation}}: (עזרה)
בונגאני זונגו

בונגאני זונגו (באנגלית: Bongani Zungu; נולד ב-9 באוקטובר 1992 בדודוזה שבדרום אפריקה) הוא כדורגלן דרום אפריקאי המשחק בעמדת הקשר בקבוצת אמיין מליגת המשנה הצרפתית ובנבחרת דרום אפריקה. זונגו הצטרף לאוניברסיטת פרטוריה מדינמוס בתחילת עונת 2012/2013, ועזר למועדון לסיים במקום השמיני בעונת הבכורה שלו בליגת העל הדרום-אפריקאית. בתום העונה עבר לממלודי סאנדאונס, גם היא מליגת העל הדרום-אפריקאית. הוא שיחק במועדון במשך שלוש עונות, בשתיים מתוכן זכה באליפות דרום אפריקה, כשהוא עורך 58 הופעות ליגה ומבקיע שער אחד. ב-20 בינואר 2016 פורסם כי זונגו יעבור לוויטוריה דה גימארייש מליגת העל הפורטוגלית בתום עונת 2015/2016. הוא ערך 19 הופעות ליגה במועדון, והבקיע שער אחד. ב-31 באוגוסט 2017 הצטרף זונגו לאמיין מליגת העל הצרפתית. ב-5 באוקטובר 2020 הושאל זונגו לגלאזגו ריינג'רס מליגת העל הסקוטית. ב-8 בנובמבר הוא ערך את הופעת הבכורה שלו במועדון, בניצחון 8-0 על המילטון אקדמיקל במסגרת המחזור ה-14 בליגה. בסך הכל ערך זונגו 14 הופעות ליגה במשך תקופת ההשאלה, ובתום עונת 2020/2021 זכה עם גלאזגו ריינג'רס באליפות סקוטלנד. ב-17 באוגוסט 2013 ערך זונגו את הופעת הבכורה שלו בנבחרת דרום אפריקה, בניצחון 2-0 על נבחרת בורקינה פאסו במשחק ידידות. ב-15 בנובמבר 2013 הוא הבקיע את שער הבכורה שלו בנבחרת, בניצחון 3-0 על נבחרת סווזילנד במשחק ידידות. הוא היה חלק מסגל נבחרת דרום אפריקה בטורנירים גביע אפריקה לאומות 2015 וגביע אפריקה לאומות 2019. ממלודי סאנדאונס אליפות דרום אפריקה (2): 2013/2014, 2015/2016 הגביע הדרום אפריקאי (1): 2014/2015 גביע הליגה הדרום אפריקאית (1): 2015/2016 גלאזגו ריינג'רס אליפות סקוטלנד (1): 2020/2021 מדיה וקבצים בנושא בונגאני זונגו בוויקישיתוף בונגאני זונגו, באתר Transfermarkt בונגאני זונגו, באתר Soccerway בונגאני זונגו, באתר WorldFootball.net בונגאני זונגו, באתר National Football Teams בונגאני זונגו, באתר FootballDatabase.eu University of Pretoria coach Steve Barker says the new signings have replaced Aubrey Ngoma, Bongani Zungu and Mame Niang – News באתר Kick Off, ‏ 23 ביולי 2013 (באנגלית) OFFICIAL: Zungu to join Guimaraes באתר Kick Off, ‏ 20 בינואר 2016 (באנגלית) Bongani Zungu joins Rangers from Amiens on loan with option for permanent move באתר BBC, ‏ 5 באוקטובר 2020 (באנגלית)
כתריאל רפפורט

כתריאל רפפורט (26 בנובמבר 1871, י"ג בכסלו ה'תרל"ב - 1941, ה'תש"ב) היה ראש הוועד ה-11 בראשון לציון, סגן ראש הוועד הפועל, חבר בוועד המושבה החקלאי ומזכיר הוועד החקלאי. כתריאל רפפורט נולד לרחל בילה וטוביה חיים בעיירה ריבינסק, רוסיה. הוא קרוי על שם סבו מצד האב. בשנת 1880 עלה עם הוריו ואחיו לארץ ישראל. הם התיישבו בירושלים, שם למד רפפורט בתלמוד התורה "עץ חיים". בשנת 1884 עבר לראשון לציון, שם למד למשך תקופה בבית הספר "חביב". כנער, החל את פעילותו הציבורית במושבה. בשנת 1905 נבחר למוכתר המושבה. את זמנו הפנוי העביר באמצעות השתתפות בוועד ערבי הקריאה, בוועד בית הספרים, בוועד השומרים, כיהון כראש ועד בית הספר וניגון באורקסטרה. רפפורט היה מזכיר המושבה, ולאחר מכן ראש ועד המושבה בשנים 1921-1918 ו-1928. כראש הוועד רכש את אדמת בית דגון ואת אדמות סרפנד-אל-חרב ("אחוזה"). בתקופת כהונתו נסלל כביש חדש מבית הפקידות עד המחנה הצבאי הבריטי "סרפנד" (רחוב ירושלים), נעשו תיקונים סניטריים במושבה, אושרו חוק בניין בתים והתוכנית להקמת שכונת "אביבה", נמסר מגרש בן שני דונמים ל"קרן הגאולה" והוחלפו המשקלים בחנויות למשקלים מדויקים יותר. מאוחר יותר עבד בתור כורם. בתפקיד זה, רפפורט הוזמן לבקר שלוש פעמים בארמונו הפרטי של הברון אדמונד דה רוטשילד בפריז. שלוש פעמים נשלח לתת ביקורת לסניפי היקב באמריקה, קנדה, אירופה, מצרים וסוריה. שליחותו באמריקה לוותה בהמלצתו של הרב קוק. הוא כיהן כראש הוועד החקלאי מספר פעמים ובמשך 13 שנים היה לחבר במועצת היקב ואגודת הכורמים של ראשון לציון וזכרון יעקב. בשנת 1918, השתתף באספה המכוננת ביפו כנציג של ארגונים שונים במושבה. בשנה זו נמנה עם מייסדי בנק "קופת עם" ביפו ובמשך 20 שנה היה חבר במועצה ובהנהלה של הבנק. החל משנת 1926, ובמשך שנים רבות, ניהל סניף של חברת ייצור היין "כרמל מזרחי" ביפו יחד עם ראובן סגל. בשנת 1925, רפפורט סייע להקמתה של הגימנסיה "בנימינה" בראשון לציון. בשנת 1936, השתתף בטקס הנחת אבן הפינה למוזיאון רוטשילד, אך המוזיאון לא הוקם בסופו של דבר. לכתריאל היו שלושה אחים, בוריס ברוך ושמעיה סימון ואחיו החורג שלמה יצחק אחאי. אביו, טוביה חיים רפפורט, היה שוחט ובודק ופוסק. הוא לימד אותו תורה בהיותו ילד. רפפורט נשא לאישה את ציפורה טיקולסקי. נולדו להם ארבעה ילדים: יהודית (רפפורט) שילוני, אבשלום רפפורט, שפרה חיה (רפפורט) דייקן ובלה (רפפורט) מילר. רחוב בראשון לציון קרוי על שמו. כתריאל רפפורט, באתר אלבום המשפחות דוד תדהר, כתריאל רפפורט, באתר אנציקלופדיה לחלוצי הישוב ובוניו
Taskmaster (סדרת טלוויזיה)

Taskmaster היא תוכנית משחקי פאנל קומית בריטית שנוצרה על ידי הקומיקאי והמוזיקאי אלכס הורן ומוגשת על ידי הורן וגרג דייוויס. בתוכנית קבוצה של חמישה מפורסמים – בעיקר קומיקאים – מנסים להשלים סדרה של אתגרים, כאשר הורן משמש כשופט בכל אתגר ודייוויס שופט את העבודה ומעניק נקודות על סמך ביצועי המתמודדים. הקונספט לתוכנית נוצר לראשונה על ידי הורן עבור פסטיבל אדינבורו פרינג' ב-2010; מאוחר יותר הוא השיג הסכם עם ערוץ טלוויזיה "דייב" כדי להתאים אותו לטלוויזיה עם הפרק הראשון שהוקרן ב-2015. לאחר העונה התשיעית ב-2019 התוכנית נרכשה על ידי ערוץ 4 שהזמין שש עונות חדשות שישודרו בשלוש השנים הבאות. Taskmaster הוכח כהצלחה בטלוויזיה הבריטית, הוליד משחק קופסה, שני ספרים והוביל ליצירת גרסאות בינלאומיות של התוכנית בבלגיה, שוודיה, ספרד, דנמרק, נורווגיה, פינלנד, ארצות הברית, ניו זילנד, קרואטיה ופורטוגל נכון ל-2022. במהלך מגפת COVID-19 הורן אירח את #HomeTasking, סדרה של משימות שאנשים יוכלו לצלם בבתיהם; עבור כל משימה, פורסם מונטאז' של ניסיונות ביוטיוב שבו דייוויס מעניק נקודות לניסיונות האהובים עליו. מדיה וקבצים בנושא Taskmaster בוויקישיתוף אתר האינטרנט הרשמי של Taskmaster (באנגלית) Taskmaster, ברשת החברתית פייסבוק Taskmaster, ברשת החברתית אקס (טוויטר) Taskmaster, ברשת החברתית אינסטגרם Taskmaster, ברשת החברתית טיקטוק Taskmaster, סרטונים בערוץ היוטיוב "Taskmaster", במסד הנתונים הקולנועיים IMDb (באנגלית) "Taskmaster", באתר Rotten Tomatoes (באנגלית) "Taskmaster", במסד הנתונים הקולנועיים KinoPoisk (ברוסית)
פיטר דה קרם

פיטר פראנס נורברט יוזף רמון דה קרם (בהולנדית: Pieter Frans Norbert Jozef Raymond De Crem; נולד ב-22 ביולי 1962) הוא פוליטיקאי בלגי המשמש כחבר פרלמנט מטעם המפלגה הנוצרית-דמוקרטית. שימש כשר ההגנה של בלגיה בין 2007–2014, וכשר הפנים והביטחון בין 2018–2020. במקביל לתפקידיו בפוליטיקה הארצית, קרם משמש כראש עיריית אלטר ברציפות מאז 1994. קרם נולד באלטר ב-22 ביולי 1962. אביו, יאן דה קרם שימש כראש העיר במשך שלושים שנה רצופות מטעם המפלגה הנוצרית-דמוקרטית. הוא בן למשפחה פלמית דוברת הולנדית. הוא למד משפט בינלאומי באוניברסיטת בריסל ובאוניברסיטת לוון כמו כן למד בבית הספר למנהל עסקים באוניברסיטת הרווארד. ב-1994 פרש אביו מתפקיד ראש עיריית אלטר, ופיטר דה קרם נבחר למחליפו מטעם המפלגה. הוא זכה ברוב גדול בבחירות המקומיות באותה שנה, ושוב בשנת 2000. ב-2006 החליטו מפלגות האופוזיציה במועצת העיר לשבור את המונופול ארוך השנים של משפחת דה קרם על השליטה בעיר. כל המפלגות התאחדו לרשימה אחת בהנהגת השר לשעבר ג'ף טברנייר. דה קרם הצליח לנצח בבחירות ואף להגדיל את הרוב של מפלגתו במועצת העיר. רוב זה נשמר בבחירות ב-2012 ואף הוגדל בבחירות 2018. באותה שנה יזם קרם את איחוד אלטר עם העיירה השכנה קנסלר. האיחוד הושלם ב-1 בינואר 2019 והעיירה החדשה שמרה על השם אלטר. ב-1995, במקביל לתפקידו כראש עיריית אלטר, נבחר קרם לראשונה לפרלמנט מטעם המפלגה הנוצרית-דמוקרטית. הוא התבלט עד מהרה כמנהיג הזרם הימני יותר במפלגה. ב-2003 הוא נבחר ליו"ר הסיעה באופוזיציה. ב-2017 חזרה המפלגה הנוצרית-דמוקרטית לממשלה וקרם הפך לשר ההגנה. החל מ-5 במרץ 2013 הוא שימש גם כסגן ראש ממשלת בלגיה. ב-11 באוקטובר 2014 הוא מונה למזכיר המדינה לסחר חוץ - תפקיד שנוצר במיוחד בשבילו ובוטל. ב-9 בדצמבר 2018 הוא הפך לשר הפנים והביטחון עד 1 באוקטובר 2020. מדיה וקבצים בנושא פיטר דה קרם בוויקישיתוף אתר האינטרנט הרשמי של פיטר דה קרם פיטר דה קרם, ברשת החברתית אקס (טוויטר) פיטר דה קרם, באתר הפרלמנט הבלגי
שמואל סנדלר

שמואל סנדלר (נולד ב-3 במרץ 1947) הוא נשיא מכללת אמונה אפרתה, פרופסור אמריטוס במחלקה למדע המדינה באוניברסיטת בר-אילן. סנדלר נולד בולדז' בפולין, הוא גדל בחיפה ולמד בתיכון הדתי יבנה. הוא בוגר תואר ראשון במדע המדינה מאוניברסיטת חיפה (1970) ותואר שני מהאוניברסיטה העברית בירושלים (1973). את הדוקטורט השלים באוניברסיטת ג'ונס הופקינס בארצות הברית (1977). עם סיום לימודיו הצטרף סנדלר כחבר סגל למחלקה למדע המדינה באוניברסיטת בר-אילן. במהלך השנים כיהן במספר רב של תפקידים: ראש המחלקה למדע המדינה (1998–2001), דקן הפקולטה למדעי החברה (2006–2010), ראש הקתדרה לדת ופוליטיקה ע"ש יהודה אבנר (2011-2015), וראש מערך המכללות של האוניברסיטה (2011–2016). כמו כן כיהן כחוקר בכיר במרכז בגין-סאדאת למחקרים אסטרטגיים, וכעמית מחקר במרכז ירושלמי לענייני ציבור ומדינה. בשנת 2016 מונה לנשיא מכללת אמונה אפרתה. תחומי המחקר של פרופסור סנדלר הם יחסים בינלאומיים, פוליטיקה פנימית ומדיניות חוץ, פוליטיקה אתנית/דתית במדיניות החוץ הישראלית, דת ויחסים בינלאומיים, והמימד היהודי במדיניות החוץ הישראלית. סנדלר פרסם לאורך הקריירה שלו עשרות ספרים ומאמרים. בין הספרים שכתב: סנדלר, ש., מדינת הלאום, תל אביב: האוניברסיטה הפתוחה, 1999 Shmuel Sandler and Hillel Frisch, Israel, the Palestinians and the West Bank: A Study in Intercommunal Conflict. (Lexington, MA: Lexington Books, 1984). Shmuel Sandler, The State of Israel, The Land of Israel: Statist and Ethnonational Dimensions of Foreign Policy. (Westport, CT: Greenwood Publishing, 1993). Hemda Ben-Yehuda and Shmuel Sandler, The Arab-Israel Conflict Transformed: Fifty Years of Interstate and Ethnic Crises. (New York: State University of New York Press, 2002). Jonathan Fox and Shmuel Sandler, Bringing Religion into International Rlations, (Palgrave, NY: 2004). Shmuel Sandler, The Jewish Origins of Israeli Foreign Policy: A Study in Tradition and Survival. (London: Routledge, 2018). סנדלר נשוי, אב לארבעה ומתגורר בירושלים.
ג'ורניס 5

שגיאות פרמטריות בתבנית:אלבום 'סוג: אלבום אולפן' אינו ערך חוקי ג'ורניס 5 (באנגלית: Journeys 5, בתרגום לעברית: "המסע החמישי") הוא האלבום החמישי בסדרת אלבומי ג'ורניס (מסעות) של אייבי רוטנברג. באלבום משתתפים הזמרים, אברהם פריד, אייבי רוטנברג, אלי קרנזלר, בני פרידמן, ברוך לוין, גרשון ורובה, דוני גרוס, יוסי סוננבליק, יוסף ניוקומב, להקת לב טהור, להקת יום השמיני, המכביטס, מרדכי שפירא, נפתלי יעס, ריבי שוועבל, שלום לעממער, שלומי גרטנר ושלמה שמחה. עם צאת האלבום יצא הסינגל-קליפ הראשון ממנו "חברים כל ישראל" בשירה של בני פרידמן. בהמשך יצא הסינגל-קליפ השני בשם "על הצדיקים" בשירה של אברהם פריד. האלבום שחיכינו לו: אייבי רוטנברג מגיש – "JOURNEYS 5" מידע על האלבום ג'ורניס 5 באתר MusicBrainz חברים כל ישראל, בביצוע בני פרידמן, וידאו קליפ של השיר באתר יוטיוב על הצדיקים, בביצוע אברהם פריד, וידאו קליפ של השיר באתר יוטיוב (אורך: 9:57)
עונת 1964/1965 בליגת המשנה ההולנדית

עונת 1964/1965 בליגת המשנה ההולנדית הייתה העונה התשיעית של ליגת המשנה ההולנדית, שהיא הליגה ההולנדית השנייה. בסיום עונה זו, וילם II ואלינקוויק העפילו לליגה הראשונה, אקסלסיור רוטרדם ופיינדאם נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו היורדות מהליגה הראשונה בלו וויט אמסטרדם ופולנדם והעולות מהליגה השלישית אלקמר 54 וניימכן. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 15 ו-16 נשרו לליגה השלישית. לאחר שוילם II ואלינקוויק סיימו עם אותו מספר נק' התקיים משחק על צלחת האליפות.
אנליס ורלינדן

אנליס ז'אן לואיזה ורלינדן (בהולנדית: Annelies Jan Louisa Verlinden; נולדה ב-5 בספטמבר 1978) היא פוליטיקאית בלגית חברת המפלגה הנוצרית-דמוקרטית, שמכהנת מאז 1 באוקטובר 2020 כשרת הפנים של בלגיה. ורלינדן נולדה ב-5 בספטמבר 1978 במרקסם. היא למדה משפטים באוניברסיטת אנטוורפן ובאוניברסיטת לוון ולאחר מכן השתתפה בתוכנית למנהיגות באוניברסיטת הרווארד. היא הוסמכה כעורכת דין והחלה לעבוד בחברת עורכי הדין הבינלאומית DLA Piper. בהמשך הפכה לראש המחלקה הבלגית בחברה. היא הצטרפה למפלגה הנוצרית-דמוקרטית ובין 2003–2012 שימשה כמנהיגת תנועת הנוער של המפלגה. לתקופה קצרה היא שימשה כחברת מועצת העיר שחוטן (אנ') וב-2004 התמודדה על מקום בפרלמנט, אולם לא נבחרה. ב-1 באוקטובר 2020 היא נקראה לשמש כשרת הפנים בממשלתו של אלכסנדר דה-קרו. מדיה וקבצים בנושא אנליס ורלינדן בוויקישיתוף אנליס ורלינדן, ברשת החברתית פייסבוק אנליס ורלינדן, ברשת החברתית אקס (טוויטר) אנליס ורלינדן, ברשת החברתית אינסטגרם אנליס ורלינדן, ברשת החברתית LinkedIn אנליס ורלינדן באתר ממשלת בלגיה
קארין אנסטרם

קארין מרתה אליסבת אנסטרם (בשוודית: Karin Märta Elisabeth Enström; נולדה ב-23 במרץ 1966) היא פוליטיקאית שוודית ממפלגת המתונים אשר שימשה כשרת ההגנה של שוודיה בין 2012–2014. אנסטרם נולדה באופסלה, שוודיה ב-23 במרץ 1966 בשם קארין לנדרהולם. אחיה הוא הנריק לנדרהולם המשמש כשגריר שוודיה באיחוד האמירויות. אחותה לואיז היא אשתו של הפוליטיקאי פר ביל. לאחר נישואיה לאנדרס אנסטרם, היא אימצה את שם משפחתו. היא אם לשלושה. אנסטרם התגייסה לצבא שוודיה, עברה קורס קצונה, והגיעה לדרגת קפטן. ב-1993 היא עזבה את הצבא, ושנה לאחר מכן הצטרפה למפלגת המתונים ונבחרה כחברה במועצת העיר וקסהולם. ב-1998 נבחרה לריקסדאג. ב-2002 נבחרה כראש העיר וקסהולם וכיהנה בתפקיד עד 2006. ב-2008 מונתה ליו"ר ועדת הביטחון של הריקסדאג, וב-2010 מונתה ליו"ר ועדת החוץ. ב-18 באפריל 2012 היא מונתה לשרת ההגנה עד 3 באוקטובר 2014. לאחר מכן נבחרה בשנית כראש עיריית וקסהולם במשך שתי קדנציות עד 2022. במקביל, היא מכהנת כיו"ר ועדת החוקה מאז 2019. מדיה וקבצים בנושא קארין אנסטרם בוויקישיתוף קארין אנסטרם, ברשת החברתית אקס (טוויטר)
מצוק גולש

מצוק גולש (באנגלית: Golesh Bluff; בבולגרית: рид Голеш) הוא מצוק מכוסה קרח, בצידה הצפוני של רמת דטרויט בחצי האי טריניטי באזור ארץ גרהאם של חצי האי האנטארקטי, שבאנטארקטיקה. גובהו של המצוק 1,426 מטרים מעל פני הים. מצוק גולש ממוקם 13.27 קילומטרים מזרחית - דרום-מזרחית מגבעת פוינטר; מצוק גולש ממוקם 6.37 קילומטרים דרומית - דרום-מזרחית מגבעות אוראול; מצוק גולש ממוקם 11.77 קילומטרים דרום-מערבית ממצוק סקופארקניק; מצוק גולש ממוקם 12.59 קילומטרים ממערב לפסגת גורגוליאט שברמת קונדופריי. מדרונותיו המערביים התלולים של מצוק גולש, מתנשאים על הקרחון היובלי הזורם לכיוון צפון-מערב ונשפך אל קרחון פטוס. המצוק נקרא על שם הכפר גולש שבצפון מזרח בולגריה. המצוק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. המצוק נקרא על שם הכפר גולש שבצפון מזרח בולגריה. הגאזט האנטארקטי הבולגרי (בבולגרית) תצלום לוויין של אזור הנונאטאק, תוך סימון אתרים נוספים באזור באתר copernix
ולדימיר יאקובלביץ פרופ

ולדימיר יאקובלביץ' פרופּ (ברוסית: Владимир Яковлевич Пропп;‏ 29 באפריל 1895 – 22 באוגוסט 1970) היה חוקר אגדות עם, חוקר נוסחים ובלשן (פולקלוריסט, פילולוג ולינגוויסט). נולד ב-1895 בשם הרמן ולדמר פרופ, בסנט פטרסבורג שבממלכה הצארית. הוא נולד למשפחה שמוצאה גרמני אשר התבוללה ברוסיה. אביו יעקב פיליפוביץ' פרופ ואמו אנה אליזבטה פרידריכובנה פרופּ לבית בייזל, היו מהקבוצה הלאומית של גרמנים מהוולגה, חקלאים אמידים ממחוז סראטוב שעל גדות הוולגה. ספרו, חקר הצורה הלשונית ומעשיות עם (מורפולוגיה ופולקלור), יצא לאור בשנת 1928. על אף שהשפיע על קלוד לוי-שטראוס, ממייסדי התפישה המבנית בחקר התרבות והחברה (סטרוקטורליזם באנתרופולוגיה ועל רולאן בארת ממייסדי מדע הסמיוטיקה - חקר הסמלים, עבודתו זו לא נודעה ברבים עד תרגומה בשנת 1958. החל משנת 1932 היה לחבר סגל ההוראה באוניברסיטת לנינגרד, ועמד בראש החוג לפולקלור, שהפך לחוג לספרות רוסית משנת 1938 ועד סמוך למותו בשנת 1970. במחקרו זיהה באופן סינטגמטי, כלומר דרך יסודות לשוניים, את מבנה הסיפור (סטרוקטורה נאראטיבית) ובו 31 תפקידים ופעולות (פונקציות) אפשריות על פי הסדר: היעדרות (אבסנטציה) - אחד מגיבורי הסיפור או אדם שעל הגיבור להציל עוזב את המקום ונעדר לפחות חלק מן העלילה. איסור (לאו, כלומר ציווי לא-תעשה, אינטרדיקציה) - הגיבור מוזהר נגד פעולה מסוימת. הפרת האיסור (ויוליציה) בילוש (רקונייזנץ) - איסוף מידע בידי הגיבור. הצלחה (דליברי) - מצב שבדרך כלל מעורבת בו מפת דרכים, ובו הגיבור גובר על הרשע בדרך כלשהי. תככנות (טריקרי) - שימוש בתכסיסים הישמעות (קומפליסיטי) - הקרבן נאלץ להישמע לרשע. רשעות וחסר (וילאניות ולאקונה) - הרשע פוגע בקרבן, או שהגיבור חש בהיעדרותו של משהו אותו הוא רוצה. סירסור (מדיאציה) - הגיבור מגלה את קיומו של אחד מהחסרונות אשר נמנו לעיל. תחילת פעולת הגמול (קונטרה ריאקציה) - הגיבור מזהה את הנדרש לו (בדרך כלל חפץ מכושף או פלאי) כדי להתגבר. יציאה לפעולה (דפרטורה) - עזיבה של הגיבור, אך הפעם עם מטרה. פעולה ראשונה של התורם (פונקציית הדונור הראשונה) - הגיבור פוגש ב"תורם", הוא העוזר או החפץ הפלאי. תגובת הגיבור. קבלת גמול פלאי. הארה וזיהוי המסלול (גיידנס) - הגיבור מובל או מגיע אל מקום חשוב, הקשור בחפץ הפלאי, ברשע, בקרבן או בגיבור עצמו. המאבק (סטראגל) - הרשע והגיבור נלחמים זה בזה בגלוי. מיתוג (בראנדינג) - הגיבור מסומן בדרך כלשהי, אולי דרך פריט לבוש. ניצחון (ויקטורי) - הגיבור המשתחרר בכך מביס את הרשע, הנהרג בקרב, מנוצח בתחרות, או מנודה. איון (ליקווידיזצה) - במהלך הסיפור הבעיות הקודמות בסיפור חפץ או אדם נעלמים. חזרה הביתה (ריטרן) מרדף (פרסוט) - מתחרה אחד או יותר רודף את הגיבור. הצלה (רסקיו) - הגיבור ניצל. משהו עיכב את הרודף. הסוואה (אנרקוגניציה) - הגיבור מגיע למקום אך הרשע אינו מכיר אותו. תרמית (אנפאונדד קליימז) - מתברר שמדובר בגיבור כוזב, או שהגיבור מרמה את הרשע ומציל את עצמו משימה קשה לביצוע (דיפיקאלט טאסק) - המשימה מוצגת בפנינו פתרון (סולוציה) - הגיבור מבצע את המשימה הקשה היכר ראוי (רקוגניציה) - הגיבור זוכה להכרה הראויה לו חשיפה (אקפוזורה) - הרשע נחשף במלא היקפו שינוי צורה (טרנספיגורציה) - לגיבור מראה חדש, אחר זקנתו או בעקבות אבדן איבר בשלב מוקדם יותר. ענישת הרשע (פאנישמנט) חתונה - הגיבור נישא או זוכה למעמד והכרה הצורנים וצורות הלשון הייחודיות לספרות שזיהה משמשים במגוון תחומים, החל בתחום ההסרטה התסריטאות וההמחזה, עבור בספרות מדיה וקבצים בנושא ולדימיר יאקובלביץ פרופ בוויקישיתוף הגישה המבנית למעשיה העממית (אתר מט"ח)